Referat fra bestyrelsesmøde afholdt mandag den 31. oktober 2022

Til stede var: Christian, Anni, Orla, Sanne, Benjamin, Knud, Ole, Vibeke, Mikael og Eva

Fra ejendomskontoret: Bernt

Afbud fra: Jan

1. **Gensidig information (delvis Lukket punkt)**

Bernt redegjorde for personalesituationen. Renovationsfolkene strejker i dag. Bernt orienterede om situationen

Bernt oplyste, at der er myrer i nogle lejemål, og Mortalin er på opgaven.

Christian oplyste, at der er markvandring den 23. november kl. 10.00 med John Oberg fra DAB. Der udsendes snarest oplysninger ud til beboerne omkring opstart af ”Molokkerne”

Christian og Eva skal have møde med Hørsholm Kommune omkring de 64 børn, der skal genhuses fra Solhuset til Regnbuen i Ådalsparken i en periode.

Anni oplyste, at der er 26 tilmeldinger til Loppemarkedet, der afholdes den 5. november.,

1. **Varmemåling – oplæg v/Orla**

Der blev refereret til brev fra DAB, som skal behandles i HaB. Christian oplyste, at Ådalsparken har dispensation i forhold til varme og vandmålere fra Hørsholm Kommune.

1. **Energispare tiltag – oplæg v/Jan**

Punktet udsættes, da Jan ikke var tilstede

1. **Grøn strategi- oplæg v/ Jan**

Punktet udsættes, da Jan ikke var tilstede

1. **Beboerhus – v/udvalget**

Der er åben hus arrangement i Beboerhuset i dag, hvor koordinator Per Hansen vil være tilstede i tidsrummet 17 – 19.

1. Grillpavillion – oplæg v/Knud

Knud fremlagde et forslag til opsætning af grillpavilloner i Ådalsparken. Det blev aftalt, at Knud fremsender forslaget til bestyrelsen, og så behandles forslaget på næste møde.

1. **Lejekontrakt carport (lukket punkt) v/Knud og Eva**

Lejekontrakten er blevet tilrettet de bemærkninger, der er kommet fra bestyrelsesmedlemmerne. Nu skal kontrakten godkendes af DAB’s jurister.

1. **Trivselsregler oplæg v/Anni og Eva**

Eva beklagede, at oplægget ikke var færdigbehandlet, da der har været tekniske problemer. Når oplægget er færdigt, vil det blive udsendt til bestyrelsen.

Per Hansen kom at tilstede og blev præsenteret for bestyrelsen. Per Hansen oplyste, at der havde være ca. 45 beboere til åbent hus-arrangementet. Der var kommer rigtig mange gode forslag til aktiviteter i det nye beboerhus.

Referent Eva